CELEX: 62015CN0226
Language: el
Date: 2015-05-18 00:00:00
Title: Υπόθεση C-226/15 P: Αναίρεση που άσκησαν στις 18 Μαΐου 2015 οι Apple and Pear Australia Ltd, Star Fruits Diffusion κατά της αποφάσεως που εξέδωσε το Γενικό Δικαστήριο (τέταρτο τμήμα) στις 25 Μαρτίου 2015 στην υπόθεση T-378/13, APAL και Star Fruit κατά ΓΕΕΑ

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/7
            
         Αναίρεση που άσκησαν στις 18 Μαΐου 2015 οι Apple and Pear Australia Ltd, Star Fruits Diffusion κατά της αποφάσεως που εξέδωσε το Γενικό Δικαστήριο (τέταρτο τμήμα) στις 25 Μαρτίου 2015 στην υπόθεση T-378/13, APAL και Star Fruit κατά ΓΕΕΑ
   (Υπόθεση C-226/15 P)
   (2015/C 254/10)
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσες: Apple and Pear Australia Ltd, Star Fruits Diffusion (εκπρόσωποι: T. de Haan και P. Péters, avocats)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα
   
   Οι αναιρεσείουσες ζητούν από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της Ευρωπαϊκής Ένωσης της 25ης Μαρτίου 2015 στην υπόθεση T-378/13, EU:T:2015:186, καθόσον απέρριψε την προσφυγή των αναιρεσειουσών με κύριο αίτημα τη μεταρρύθμιση της αποφάσεως του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Μαΐου 2013 στην υπόθεση R 1215/2011-4·
            
         
               —
            
            
               να μεταρρυθμίσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Μαΐου 2013 στην υπόθεση R 1215/2011-4, ώστε να γίνει δεκτή ως βάσιμη η προσφυγή των αναιρεσειουσών ενώπιον του τμήματος προσφυγών αυτού και, κατά συνέπεια, να γίνει δεκτή η ανακοπή των αναιρεσειουσών κατά της αιτήσεως καταχωρίσεως κοινοτικού σήματος ENGLISH PINK αριθ. 8610768·
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων των αναιρεσειουσών που αφορούν τόσο την κατ’ αναίρεση όσο και την πρωτοβάθμια δίκη.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς τους, οι αναιρεσείουσες προβάλλουν τους ακόλουθους λόγους.
   Πρώτον, οι αναιρεσείουσες εκτιμούν ότι τόσο το Γενικό Δικαστήριο όσο και το τμήμα προσφυγών παραβίασαν τη γενική αρχή του δεδικασμένου όσον αφορά ζήτημα το οποίο έχει κριθεί μεταξύ των ίδιων διαδίκων από δικαστήριο κοινοτικών σημάτων κατ’ εφαρμογήν του κανονισμού (ΕΚ) 207/2009 για το κοινοτικό σήμα (1), καθώς και τις γενικές αρχές της ασφάλειας δικαίου, της χρηστής διοικήσεως και της προστασίας της δικαιολογημένης εμπιστοσύνης.
   Δεύτερον, οι αναιρεσείουσες προσάπτουν στο Γενικό Δικαστήριο ότι παρέβη το άρθρο 65, παράγραφος 3, του ίδιου κανονισμού, μη μεταρρυθμίζοντας την απόφαση του ΓΕΕΑ.
   Τέλος, οι αναιρεσείουσες εκτιμούν ότι, δεδομένου ότι η υπόθεση είναι ώριμη προς εκδίκαση, το Δικαστήριο καλείται να εφαρμόσει το άρθρο 61, πρώτο εδάφιο, του Οργανισμού του Δικαστηρίου.
   
      (1)  ΕΕ L 78, σ. 1.